b'\n_START_ARTICLE_\nBeloja\xc4\x8da\n_START_PARAGRAPH_\nBeloja\xc4\x8da je 550 m dolga izvirna vodna kra\xc5\xa1ka jama na obmo\xc4\x8dju Haloz. Le\xc5\xbei ju\xc5\xbeno od naselja Makole, izdolbel pa jo je potok \xc5\xa0ega. Jama se deli na 2 rova, levi se po 30 m kon\xc4\x8da, desni pa po 50 m pripelje v ve\xc4\x8djo dvorano, kjer se stekata dva potoka. V jami \xc5\xbeivijo netopirji, jamske kobilice in manj\xc5\xa1i hro\xc5\xa1\xc4\x8di. Brez jamarske opreme sta rova nedostopna.\n_START_SECTION_\nOpis jame\n_START_PARAGRAPH_\nVhod v 470 m dolgo izvirno jamo je blizu opu\xc5\xa1\xc4\x8denega rudnika \xc5\xa0ega na nadmorski vi\xc5\xa1ini 330 m. Vhodni rov je dolg 50 m, ki je ve\xc4\x8dinoma brez vodnega pretoka in se od\xc2\xa0\xc2\xbbKri\xc5\xbei\xc5\xa1\xc4\x8da\xc2\xab\xc2\xa0dalje nadaljuje v vodni\xc2\xa0\xc2\xbbLevi rokav\xc2\xab, dolg 250 m, ki ima zna\xc4\x8dilni meander z vodo na dnu. Osnovna smer jame je jug, le pri Kri\xc5\xbei\xc5\xa1\xc4\x8du se z zahoda priklju\xc4\x8di 90 m dolg\xc2\xa0\xc2\xbbDesni rokav\xc2\xab, kjer je ve\xc4\x8dji vodni pretok. Vsa voda priteka z bli\xc5\xbenjih 400 m oddaljenih ponorov pri Kle\xc4\x8dah. Eden izmed ponorov na nadmorski vi\xc5\xa1ini 370 m je 30 m globoko stopnjasto brezno, ki pripelje v enoten meandrast rov dolg 200 m in se kon\xc4\x8da s sifonom. Jama \xc5\xa1e ni v celoti raziskana._NEWLINE_Vodo iz jame so v\xc4\x8dasih uporabljali za rudnik \xc5\xa0ega. Rudarji so \xc4\x8dez 3 m visoko stopnjo z lesenimi lestvami uredili pristop do Kri\xc5\xbei\xc5\xa1\xc4\x8da.'